**PROTOKOL POSTUPANJA ZA VRIJEME COVID-19 EPIDEMIJE U OŠ A.K.MIOŠIĆA DONJA VOĆA I PŠ A.G.MATOŠA GORNJA VOĆA**

**Ovaj PROTOKOL donesen je na sjednici UČITELJSKOG VIJEĆA 28.8.2020. sukladno Uputama za sprječavanje i suzbijanje epidemijeCOVID-19 vezano za rad predškolskih ustanova,osnovnih i srednjih škola u šk.god.2020./21.**

**S njim će biti upoznat Školski odbor i Vijeće roditelja te su moguće izmjene i dopune u slučaju novih preporuka i izmjena epidemiološke situacije u Republici Hrvatskoj.**

**Ograničava se ulazak roditelja i drugih posjetitelja u školsku zgradu,** osim u iznimnim slučajevima:

* Bit će dozvoljen ulazak roditelja u zgradu (uz poštivanje epidemioloških mjera) prvi dan nastave roditeljima učenika 1. razreda ( samo jednom roditelju).
* U iznimnim situacijama kada Škola procijeni da je to nužno.
* Prije polaska u školu, roditelji učenicima od 1. -4. **razreda OBVEZNO mjere temeperaturu i upisuju je u bilježnicu** dok si učenici od 5.-8. razreda temperaturu mjere sami.Učitelj koji prvi ulazi u razred,provjerava vrijednosti temperature te učenika s temperaturom iznad 37,3 stavlja u izolaciju i poziva roditelje da ga odvezu liječniku.

**ULAZAK UČENIKA U ŠKOLU**

**a) razredna nastava, 1. - 4. razred**

* Obzirom da je većina učenika putnika, razredni učitelj organizira prihvat učenika pred glavnim ulazom u školu uz održavanje razmaka.
* Ulazak u unutarnji prostor je po razrednim grupama (razredima), uz obvezan  razmak .
* Učenici od 1. -4. razreda nose maske samo do učionice.
* Svi učenici prolaze kroz dezinfekcijsku barijeru,dezinficiraju ruke na ulazu, odlaze ispred svojih učionica,slijedi obuvanje u školske papuče te pranje ruku u sanitarnom čvoru/ ako nije obavljena dezinfekcija ruku/.U slučaju lošeg vremena,papuče se obuvaju odmah kod ulaza.
* Nakon dolaska u učionicu učenici više ne nose masku, stavljaju je u čistu vrećicu i samo u kontaktima s drugom djecom i odraslim osobama na hodnicima ili sanitarnim čvorovima te na odlasku u autobus.
* Učenici koji žele mogu nositi masku i u razredima.
* Učenici koji ne putuju trebaju doći u školu neposredno pred početak nastave.

**b) predmetna nastava, 5 . -8. razred**

* Prihvat učenika od strane dežurnih učitelja, održavanje razmaka, ulazak po razredima.
* Higijena ruku,obuvanje obuće za boravak u školi.
* Odlazak uz razmak u učionice.
* Učenici nose nose masku u hodnicima i u autobusu.
* U razredu ne nose masku tijekom sata, ali u svim drugim školskim prostorima **nose masku.**
* Svaki razred boravi u  prostoru jedne učionice (učitelji dolaze u učionicu).Učenik uvijek sjedi na istom mjestu u školi i u autobusu.
* Nema klasičnih odmora ni školskog zvona.
* U slučaju potrebe izdvajanja učenika zbog pojave simptoma bolesti, koristit će se posebno pripremljen prostor do dolaska roditelja.
* Prehrana učenika organizira se u prostoru blagovaonice u skupinama s razmakom od 15- 20 min po skupini radi omogućavanja dezinfekcije prostora iza svake skupine.
* Sanitarni čvorovi koriste se po spolovima uz obvezan poček dok prethodni korsnik ne izađe.U prostoru ne smije biti više korisnika nego što ima sanitarnih čvorova.
* Učenicima se omogućuje na upit korištenje sanitarija i tijekom nastavnog sata radi izbjegavanja nepotrebnih gužvi.
* U informatičkoj učionici vrši se dezinfekcija nakon ulaska svake nove grupe učenika kao i u slučaju održavanja kabinetske nastave u prirodoslovnom kabinetu.
* Raspored pomoćno-tehničkog osoblja zbog pojačane dezinfekcije utvrđuje ravnateljica.
* Nema posebno utvrđenih dežurstava nego dežuraju jednakomjerno svi učitelji i ostali zaposlenici u smjeni .

[](https://www.os-kamenica.com/images/kreso-infografika-maske-png-724x1024.png)

**DOLAZAK RODITELJA U ŠKOLU**

-Roditelji koji imaju simptome zaraznih bolesti ili su u samoizolaciji ne dolaze u pratnji djeteta.

-Roditelji ne ulaze u prostor škole (iznimka je prvi dan za roditelje učenika 1. razreda- preporuka- samo jedan roditelj).

-Individualni razgovori i kontakti s razrednicima i ostalim zaposlenicima mogući su telefonom ili drugim dogovorenim načinima komuniciranja te izvan školskog prostora.

-Iznimno, ulazak u školu odvija se uz evidenciju ulaska/izlaska i poštivanje mjera.U knjizi ulazaka upisuju se podaci posjetitelja s brojem mobitela.

**POSEBNE NAPOMENE**

**-Masku ne nose** osobe s teškoćama disanja uslijed kroničnih bolesti (ove situacije ne treba zamijeniti s respiratornom infekcijom uz povišenu temperaturu ili druge znakove koji mogu biti karakteristični za bolest COVID-19 kada je nošenje maske obavezno) –molimo da nas o tome obavijestite kao i o eventualnoj alergiji na dezinficijense.

-Molimo Vas da se obratite nadležnom liječniku ako Vaše dijete spada u ranjivu (vulnerabilnu) skupinu učenika koji NE MOGU polaziti nastavu u ustanovi. S potvrdom se javite u školu.

-Ako dijelite kućanstvo s izrazito vulnerabilnom osobom, vašu situaciju treba razmotriti liječnik i očitovati se potvrdom o eventualnom nedolasku djeteta u školu.

-O posebnim mjerama zaštite poput stalnog nošenja maske i sl. (pedijatar, liječnik prim. zdravstvene zaštite) ili kod izostanaka duljih od mjesec dana, potvrdu izdaje liječnik školske medicine.

-Temperaturu su obvezni mjeriti svi zaposlenici škole i upisivati je u dnevnu listu prilikom dolaska i odlaska s posla.